Lektionsplan: Farvel og tobak: Tobakkens historie

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (4 lektioner) | Tobakkens historie | Eleven kan identificere brud og kontinuitet i historien  Eleven kan læse historiske kilder og udtrykke sig mundtligt og skriftligt om deres indhold og formål  Eleven kan konstruere historiske fortællinger | Eleven kan   * redegøre for tobakkens historie * forklare hvorfor synet på tobak har ændret sig over tid * søge og finde relevant viden og omsætte det til eget sprog * udarbejde en Tiki Toki til formidling af tobakkens historie * finde billeder, der understøtter teksten i Tiki Toki´en | * Eleverne læser ”Tobakkens historie” på [www.liv.dk](http://www.liv.dk) * Læreren udleverer opgaven   ”Tobakkens historie” til eleverne og gennemgår, hvad opgaven går ud på (bilag 1)   * Eleverne instrueres i, hvordan man arbejder med en Tiki Toki * Eleverne arbejder selvstændigt i grupper med at løse opgaven i bilag 1 * Eleverne fremlægger deres Tiki Toki for en anden gruppe |  |

Bilag 1. Opgave: Tobakkens historie

I har netop læst om tobakkens historie og skal nu arbejde med at undersøge mere og formidle jeres viden om tobakkens historie. Til dette skal I lave en Tiki-Toki. Tidslinjen skal dække ca. 6000 f.v.t. til i dag og komme omkring følgende emner:

- Indianernes brug af tobak

- Columbus, der medbringer tobakken til Europa

- Tobak som lægemiddel

- Udbredelsen af tobakken f.eks. til kvinder, børn og fattige

- Cigaretter som frihedssymbol under verdenskrigene

- Sandheden om tobak

- Markedsføringen af tobak

I skal bygge jeres Tiki Toki op over afsnitsoverskrifterne i den tekst, I har læst, der hedder ”tobakkens historie”, men falder I over noget andet, der er interessant, må I også meget gerne inddrage det.

I skal selv undersøge de forskelle emner nærmere, og I skal finde billeder eller videoer, der understøtter det, I skriver. For at undersøge mere om de forskellige emner kan det være en god idé, hvis I starter med at stille en masse undringsspørgsmål og bagefter gå i gang med at undersøge dem.

**Den overordnede opgave lyder således: Lav en Tiki Toki, hvor I kronologisk gennemgår tobakkens historie over en periode på ca. 8000 år, og hvor der er sammenhæng mellem billeder (stilbilleder eller video) og tekst (som I selv formulerer) og fremlæg jeres produkt for en anden gruppe.**

Her er forslag til hjemmesider, som kan bruges til at få mere viden:

- [www.liv.dk](http://www.liv.dk)

- <http://www.op-i-roeg.dk/>

- [Historiefaget.dk](http://www.historiefaget.dk) har flere artikler om tobak - blandt andet om danskernes eget forsøg på at producere tobak under 2. verdenskrig, om snustobak og cigarer i 1700-tallet, forholdet til rygning i dag, om handel med resten af verden og de danske kolonier, hvor der blev dyrket tobak.

- <http://www.dr.dk/skole/mediaitem/urn:dr:mu:programcard:50a2f696860d9a3ce09cc675>

- <http://illvid.dk/fortiden/historie/hvor-stammer-rygning-fra>

- <http://www.dr.dk/nyheder/kultur/historie/tilbageblik-tobakkens-storhed-og-fald>

- <http://www.b.dk/kultur/tidslinie-rygning>

- <http://www.b.dk/kultur/tobakkens-historie>

- <http://historienet.dk/samfund/dagligliv/cigaretreklamer-laeger-opfordrede-til-rygning>